recursal/SuperWikiNEXT-32B huggingface dataset:
**குருவிநத்தம்** *(Kuruvinatham)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் கொம்யூனில் இருக்கும் ஒரு கிராமம் ஆகும். விழுப்புரத்திலிருந்து திருபுவனை வழியாகக் கடலூருக்குச் செல்லும் அனைத்துப் பேருந்துகளுக்கும் குருவிநத்தம் கிராமமே நுழைவாயிலாக திகழ்கிறது. புதுச்சேரி மாவட்டத்தின் அயலக நகரமான பாகூருக்கு தென்மேற்கு முனையில் இக்கிராமம் அமைந்துள்ளது.

எல்லைகள்
--------

மேற்கில் தமிழ்நாட்டைச் சேர்ந்த திருப்பணம்பாக்கம் கிராமம், வடக்கில் தமிழ்நாட்டைச் சேர்ந்த கரைமேடு கிராமம், கிழக்கில் பாகூர் மற்றும் பரிக்கல்பட்டு கிராமங்கள், தெற்கில் சோரியாங்குப்பம் ஆகியனவை குருவிநத்தம் கிராமத்திற்கு புவியியல் எல்லைகளாக அமைந்துள்ளன.

சாலைப் போக்குவரத்து
-------------------

குருவிநத்தம் சாலை வழியாக பாகூருடன் இணைக்கப்பட்டுள்ளது. கடலூர் – பள்ளிநெல்லியனூர் பிரதான மாவட்டச்சாலை குருவிநத்தம் வழியாகச் செல்கிறது. மேலும் புதுச்சேரி – சோரியாங்குப்பம் பேருந்துச்சாலை குருவிந்ததம் கிராமத்துடன் இணைக்கிறது. பாகூர் வழியாகச் செல்லும் கடலூர் – விழுப்புரம் பேருந்துகள் குருவிநத்தத்தை இணைக்கின்றன.

அரசியல்
-------

புதுச்சேரி மக்களவைத் தொகுதிக்குட்பட்டும், பாகூர் சட்டமன்றத் தொகுதியின் ஒரு பகுதியாகவும் குருவிநத்தம் கிராமம் இருக்கிறது. தொடக்கக் காலத்தில் குருவிநத்தம் கிராமம் தனி சட்டப்பேரவைத் தொகுதியாக இருந்தது. 2005 ஆம் ஆண்டு மேற்கொள்ளப்பட்ட தொகுதிச் சீரமைப்பில் குருவிநத்தம் சட்டப்பேரவைத் தொகுதி சிதைக்கப்பட்டது.

படக்காட்சியகம்
--------------

* குருவிநத்தம் கிராமப் பஞ்சாயத்தின் வரைபடம்குருவிநத்தம் கிராமப் பஞ்சாயத்தின் வரைபடம்
* குருவிநத்தம், பாகூர் ஒன்றியம்குருவிநத்தம், பாகூர் ஒன்றியம்
* புதுக்குப்பம் (பாகூர்)-சோரியாங்குப்பம் சாலை, பாகூர்- குருவிநத்தம் சாலையைச் சந்திக்கிறது.புதுக்குப்பம் (பாகூர்)-சோரியாங்குப்பம் சாலை, பாகூர்- குருவிநத்தம் சாலையைச் சந்திக்கிறது.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-25 அன்று பார்க்கப்பட்டது.

புற இணைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]

| * பா
* உ
* தொ
பாகூர் கொம்யூன் |
| --- |
| தலைமையகம் | 
* பாகூர்

 |
| **வருவாய் கிராமங்கள்** | 
* கரையாம்புதூர்
* கிருட்டிணாவரம்
* கிருமாம்பாக்கம்
* குடியிருப்புபாளையம்
* குருவிநத்தம்
* சேலியமேடு
* சோரியாங்குப்பம்
* பரிக்கல்பட்டு
* பாகூர் (கிழக்கு)
* பாகூர் (மேற்கு)
* பனித்திட்டு
* பிள்ளையார்குப்பம்
* புதுகுப்பம்
* மணப்பட்டு
* மனமேடு

 |

| * பா
* உ
* தொ
புதுச்சேரி மாவட்டம் |
| --- |
| வட்டங்கள் | 
* பாகூர்
* உழவர்கரை
* புதுச்சேரி
* வில்லியனூர்

 |
| நிர்வாக ஒன்றியம் | 
* அரியாங்குப்பம்
* உழவர்கரை
* புதுச்சேரி
* வில்லியனூர்

 |
| **கொம்யூன்கள்** | 
* அரியாங்குப்பம்
* பாகூர்
* மண்ணாடிப்பட்டு
* நெட்டப்பாக்கம்
* வில்லியனூர்

 |
| நகராட்சி | 
* உழவர்கரை
* புதுச்சேரி

 |
| கணக்கெடுப்பில் உள்ள ஊர்கள் | 
* அரியாங்குப்பம்
* மனவெளி
* வில்லியனூர்

 |
| கிராம ஊராட்சி | 
* குரும்பாபேட்

 |
| வார்டு | 
* தருமாபுரி

 |
**மூன்றாம் யோவான்** (*John III*, *ஜான் III*, போர்த்துகேயம்: **யோவோ III** ; 7 சூன் 1502 – 11 சூன் 1557) போர்த்துகல் மற்றும் அல்கார்வெசு இராச்சியத்தின் மன்னராக திசம்பர் 13, 1521 முதல் சூன் 11,1557 வரை அரசு புரிந்தவர். மன்னர் முதலாம் மானுவலுக்கும் மாரியாவிற்கும் மகனாகப் பிறந்தவர்.தமது தந்தைக்குப் பிறகு தமது பத்தொன்பதாவது அகவையில் 1521இல் முடி சூடினார்.

இவரது ஆட்சிக்காலத்தில் போர்த்துகல் ஆசியாவிலும் புதிய உலகிலும் புதிய உடமைகளை நிலைநாட்டினர். பிரேசில் குடியேற்றம் மூலமாக கையகப்படுத்தப்பட்டது. இந்தியாவில் (கோவா (மாநிலம்) போன்று) போர்த்துகலின் இருப்பை வலுப்படுத்தும் இவரது கொள்கையால் போர்த்துகல்லுக்கு மலுக்கு தீவுகளிலிருந்து கிராம்பு, ஜாதிக்காய் போன்ற நறுமணப் பொருட்களின் வணிகத்தில் ஏகபோகம் எட்டியது. இதனால் இவர் "மளிகை மன்னர்" என்று அழைக்கப்பட்டார். 1557இல் இவரது மறைவின்போது போர்த்துக்கேய பேரரசு ஏறத்தாழ 1 பில்லியன் ஏக்கர்களுக்கு விரிவடைந்திருந்தது.

இவரது ஆட்சிக் காலத்தில்தான் சீனாவுடனும்( மிங் அரசமரபு) சப்பானுடனும் (முரோமாச்சி காலம்) தொடர்பு கொண்ட முதல் ஐரோப்பியர்களாக போர்த்துக்கேயர் விளங்கினர். இந்திய வணிகத்திற்கும் பிரேசில் முதலீட்டிற்கும் முன்னுரிமை கொடுத்ததால் வடக்கு ஆப்பிரிக்காவிலிருந்த முஸ்லிம் பகுதிகளை கவனிக்காது இருந்தார்.

மேற்சான்றுகள்
-------------

1. ↑  Fernão Lopes de Castanheda, História do Descobrimento e Conquista da Índia pelos Portugueses, 1979.
2. ↑  "José Mattoso dir. História de Portugal, 1993.
**போர்ட் விலா** (*Port Vila*) என்பது வனுவாட்டுவின் தலைநகரமும், அந்நாட்டின் மிகப்பெரிய நகரமும் ஆகும். இந்நகரம் எஃபாட்டே தீவில் அமைந்துள்ளது.

இந்நகரத்தின் மக்கள்தொகை 44,040 (2009 கணக்கெடுப்பு) ஆகும். இது 1999 கணக்கெடுப்பை (29,356) 50% அதிகமானதாகும். 2009 ஆம் ஆண்டில் போர்ட் விலாவின் மக்கள்தொகை நாட்டின் மக்கள்தொகையின் 18.8% ஆகவும், எஃபாட்டே தீவின் மக்கள்தொகையின் 66.9% ஆகவும் இருந்தது. இங்குள்ள பெரும்பாலானோர் மெலனீசியர்கள் ஆவர். இவர்களை விட சிறிய அளவில் பொலினீசிய, ஆசிய, ஆத்திரேலிய, ஐரோப்பிய நாட்டவரும் வசிக்கின்றனர்.

எஃபாட்டே தீவின் தெற்குக் கரையில் அமைந்துள்ள போர்ட் விலா, வனுவாட்டுவின் முக்கிய பொருளாதார, மற்றும் வணிக மையமாக விளங்குகின்றது.

2015 மார்ச் 13 இல் வனுவாட்டுவில் இடம்பெற்ற பேம் சூறாவளியினால் போர்ட் விலா பெரும் சேதத்துக்குள்ளானது.

வனுவாட்டுவின் முக்கிய துறைமுகம் போர்ட் விலாவில் அமைந்துள்ளது. பவர்ஃபீல்டு பன்னாடு வானூர்தி நிலையமும் (*VLI*) இங்குள்ளது.

பிசுலாமா மொழி இங்கு பெரும்பான்மையானோரால் பேசப்படுகிறது. அத்துடன், ஆங்கிலம், பிரெஞ்சு மொழிகளும் அன்றாடப் பயன்பாட்டில் உள்ளன. 90% மக்கள் கிறித்தவர்கள் ஆவர். இவர்களில் மூன்றில் ஒரு பங்கினர் பொது ஆட்சிமுறைத் திருச்சபையையும் (*Presbyterian*), ஏனையோர் கத்தோலிக்கரும், மெலனீசியத் திருச்சபையைச் சார்ந்தோரும் ஆவர்.

போர்ட் விலா நகரம்* பொது ஆட்சிமுறைத் திருச்சபைக் கோவில்பொது ஆட்சிமுறைத் திருச்சபைக் கோவில்
* வனுவாட்டு நாடாளுமன்றம்வனுவாட்டு நாடாளுமன்றம்
* நாடாளுமன்றத்துக்கு முன்னால் ஒரு நினைவு சின்னம்நாடாளுமன்றத்துக்கு முன்னால் ஒரு நினைவு சின்னம்
* போர்ட் விலா சந்தைபோர்ட் விலா சந்தை
* துறைமுகம்துறைமுகம்
* போர்ட் விலா நகர சபைபோர்ட் விலா நகர சபை

மேற்கோள்கள்
-----------

1. ↑  Vanuatu National Statistics Office 2009, The 2009 Vanuatu National Population And Housing Census
[*தொடர்பிழந்த இணைப்பு*], Government of Vanuatu, Port Vila.
2. ↑  Andrew Freedman (மார்ச் 13, 2015). "Monstrous Category 5 cyclone makes direct hit on tiny Vanuatu". Mashable. ஏப்ரல் 4, 2015 அன்று பார்க்கப்பட்டது.
3. ↑  "Contact Us." Air Vanuatu
4. ↑  "Cathédrale du Sacré-Coeur". GCatholic.org. 9 மே 2013 அன்று பார்க்கப்பட்டது.
நமது நட்டின் சரித்திரத்தைப் பார்த்தோமானால் தற்போதைய போட்டிக்சன் அப்போது லுக்குட் அர்ருகேயுள்ள சிலாங்கூர் மாநிலத்தைச் சேர்ந்த ஒரு பகுதியாகும். 30 ஜூலை 1880இல் சிங்கபூரில் சிலாங்கூர் சுல்தான் அப்துல் சமாட், லுக்குட் மாவட்டத்தின் ஆட்சியாளர் ராஜா போட்,சுங்கை உஜோங்கைச் சேர்ந்த டத்தோ கெலானா மற்றும் பிரிட்டிஷ்க்கு இடையே சிங்கபூரில் ஒரு சந்திப்பு நிகழ்ந்தது. அந்தச் சந்திப்பில் சிலாங்கூருக்குச் சொந்தமான லுக்குட் சுங்கை உஜொஙிடம் கொடுக்கப்பட்டது. சுங்கை உஜொங்ஙே நாளடைவில் நெகிரி செம்பிலான் என்று அறியப்பட்டது.

1820களில் போர்ட்டிக்சனைச் சேர்ந்த லுக்குட் எனும் பகுதியில் தகர தாது அதிகமாகக் காணப்பட்டதால் சினாவைலிருந்து புலம் பெயர்ந்த சுரங்கத் தொழிலாளர்களை வெகுவாகக் கவர்ந்தது இந்தப் பகுதி. பிரிட்டிஷைச் சேர்ந்த ஆட்சியாளர்கள் அவ்விடம் துறைமுகம் அமைப்பதற்கெற்ற தகுதிகளைப் பெற்றிருப்பதை உணர்ந்தனர். அதனால் பெங்காலான் கெம்பாசில் ஒரு துறைமுகம் அமைக்க திட்டமிட்டனர்.அதற்கு பொறுப்பு வகித்த அதிகாரியின் பெயர் டிக்சன் என்பதால் அவ்விடத்திற்கு போர்ட்டிக்சன் என்று பெயரிடப்பட்டது. போர்ட்டிக்சன் 1889ஆம் ஆண்டில் கூட்டமைக்கப்பட்ட மலயா மாநிலங்களின் மூத்த அதிகாரியான சர் ஜோன் பிரடெரிக் டிக்சன் என்பவரால் கண்டுபிடிக்கப்பட்டது என்றும் சில ஆய்வாளர்கள் கூறுகின்றனர்.

போர்ட்டிக்சன் ஒரு பரபரப்பான வர்த்தக மையமாக உருவெடுத்தது. போர்ட்டிக்சன் வட்டரத்தின் வளர்ச்சிக்காக இரயில் தண்டவாளம் கட்டப்பட்டது. ஆனால் தற்போது அது செயல்பாட்டில் இல்லை. என்னதான் போர்ட்டிக்சன் அபார வளர்ச்சியடைந்து வந்தாலும் இங்குள்ள கடற்கரை பகுதிகள் சிறப்பான முறையில் பராமரிக்கப்பட்டு வருகிறது என்பது குறிப்பிடத்தக்கது.

மலேசிய இராணுவத்தின் பெரும்பாலான இராணுவ முகாம்கள் போர்ட்டிசனில் அமந்துள்ளதாலும் தேசிய அளவிலான இராணுவ பணிகளை அடையாளம் காட்டும் வகையிலும் செப்டம்பர் 2009இல் நமது பிரதமர் டத்தோ ஶ்ரீ நஜிப் துன் ரசாக் அவட்களால் இராணுவ பட்டிணம் என்று பிரகடனப்படுத்தப்பட்டது. இதனைப் பற்றி மேலும் அறிந்துகொள்ள இங்கு அமைந்துள்ள இராணுவ அருங்காட்சியகத்தைச் சென்று காணலாம்.

போர்ட்டிக்சனின் பொருளாதரத்திற்கு எண்ணெய் மற்றும் எரி வாயு தயாரிப்பு மற்றும் சுற்றுலாத்துறை பெருபங்காற்றுகிறது என்பதை மறுக்க முடியாது. அவ்வகையில், போர்ட்டிசனில் இரண்டு எண்ணெய் சுத்திகரிப்பு ஆலைகள் உள்ளன. அவற்றுள் ஷெல்(Shell) எண்ணெய் சுத்திகரிப்பு ஆலை 1962லிருந்தும் பெட்ரோன் எண்ணெய் சுத்திகரிப்பு ஆலை(முன்னதாக எக்சோன் மோபில்- ExxonMobil Malaysia என்று அறியப்பட்டது) 1963லிருந்து செயல்பட்டு வருகிறது. மேலும், சுற்றுலாத்துறையை எடுத்துகொண்டால் இங்கு அமைந்துள்ள எண்ணற்ற கடற்கரைகளே சுற்றுப்பயணிகளை வெகுவாகக் கவர்கிறது என்றால் அது மிகையாகாது. பல்வேறு நாடுகளிலிருந்தும் கண்டங்களிலிருந்தும்  வருகை புரியும் சுற்றுப்பயணிகள் தங்குவதற்கு ஏதுவாக ஆங்காங்கே பல தங்கும் விடுதிகள்  குவிந்து கிடப்பதைக் கண்கூடாகக் காணலாம். இது இவட்டாரத்தின் பொருளாதாரத்தை உயர்த்த பெரும் துணை புரிகிறது.
**எல்லா எழுத்து** (*pangram*, கிரேக்கம்: παν γράμμα, *pan gramma*, "எல்லா எழுத்து") அல்லது **முழு அரிச்சுவடி வாக்கியம்** என்பது ஒரு மொழியின் அரிச்சுவடியிலுள்ள அனைத்து எழுத்துக்களாலும் அமைக்கப்பட்ட சொற்றொடரைக் குறிக்கும். இது அச்செழுத்தின் வடிவத்தை காட்ட, அச்செழுத்து கருவியை பரிசோதிக்க, கையெழுத்து, வனப்பெழுத்து மற்றும் தட்டச்சுத் திறனை வளர்க்கவென பாவிக்கப்பட்டது. சில எடுத்துக் காட்டுகள்:

* ஆங்கிலத்தில், "*The quick brown fox jumps over the lazy dog*" (எல்லா 26 எழுத்துக்களும்).
* டச்சு மொழி, "*Lynx c.q. vos prikt bh: dag zwemjuf!*" (26 எழுத்து சிறப்பு சொற்றொடர் எல்லா 26 எழுத்துக்களுடன்).
* இடாய்ச்சு மொழியில், *"Victor jagt zwölf Boxkämpfer quer über den großen Sylter Deich"*.
* பிரெஞ்சு மொழியில், "*Portez ce vieux whisky au juge blond qui fume*" (எல்லா 26 எழுத்துக்களும்).

குறிப்புக்கள்
-------------

விக்கிமீடியா பொதுவகத்தில்,  
 ***Typeface pangram samples***   
என்பதின் ஊடகங்கள் உள்ளன. 


1. ↑  "Interesting Notes". *The Michigan School Moderator* (Grand Rapids, Michigan) **5** (26): 514. March 14, 1885.
**இடைக்காடு** இலங்கையின் வட மாகாணத்திலுள்ள யாழ்ப்பாண மாவட்டத்தில் வடக்கு திசையில் வடமாராச்சிப் பகுதியின் ஒரு கிராமம் ஆகும். இது அச்சுவேலி பிரதேசப்பை பிரிவில் உள்ளது. இடைக்காட்டின் வடக்கு எல்லை பக்குநீரினை கடலைக் கொண்டுள்ளது. கிழக்கு எல்லையில் தம்பலை, வல்வை தொன்டைகமானாறு ஆகியவையும், மேற்கு எல்லையில் பலாலி, தெற்கு எல்லையில் அச்சுவேலி, பத்தமேனி, கதிரிப்பாய் ஆகிய கிராமங்களும் உள்ளன.

இடைக்காட்டு பிரதேசத்தில் பிரபலமான பல கோயில்கள் உள்ளன.

இடைக்காடு இடிகுண்டு
-------------------

பல ஆண்டுகள் பழமையான இடிகுண்டுக் கிணறு இடைக்காட்டுப் பிரதேசத்தில் உள்ளது. முன்னர் இடி ஒன்று விழுந்ததாகவும் இதனால் வற்றாத இக்கிணறு உருவானதாகவும் அறியக்கிடக்கிறது. கிட்டத்தட்ட ஒன்றரை அடி விட்டமும் மூன்று அடி நீளமும் உடையதாக உள்ளது. மேலும் சிறப்பாக ஒன்றரை அடி ஆழத்திலேயே நீர் கிடைக்கிறது. சவர் நிலப்பரப்பில் இருந்தாலும் இக்குண்டில் நல்ல நீர் கிடைக்கிறது. ஒரு ஆளை மூடக்கூடியளவு நீர் மட்டமும் உள்ளது. போதுவாக மேய்ச்சலுக்கு செல்லும் கால்நடைகளுக்கு நீர் தாகத்தை தீர்ப்பதற்கு பாவிக்கிறார்கள். பாறைத் தொடராகவுள்ள இப்பிரதேசத்தில் பாறையில் உள்ள பள்ளம் நீர் தாங்கு தொட்டியாக பாவிக்கப்படுகிறது. மேலும் இந்த கிணறு மனித பாதம் போல அமைந்துள்ளதாகும். அதுவும் இடது பாதம் போல அமைந்துள்ளது. இக்கிணற்றிற்கு சற்று தூரத்தில் வலது கால் போல அமைந்துள்ள கிணறும் உள்ளது. இது தூர்வடைந்துள்ளது. இதே போன்ற வற்றாக் கிணறுகள் நவாலி இடிகுண்டு நிலாவரை வற்றாக்கிணறு போன்றவையாகும்.
**அனுசுயா யுகே** (பிறப்பு: ஏப்ரல் 10, 1957) பாரதிய ஜனதா கட்சியைச் சேர்ந்த அரசியல்வாதி தற்போது சத்தீஸ்கரின் ஆளுநராக பணியாற்றி வருகிறார். இவர் மத்திய பிரதேசத்தைச் சேர்ந்த மூத்த பழங்குடியின பாஜக தலைவர் ஆவார். யுகே 16 ஜூலை 2019 அன்று சத்தீஸ்கர் ஆளுநராக நியமிக்கப்பட்டார்.

அரசியல் வாழ்க்கை
----------------

2000ஆம் ஆண்டில் சத்தீசுகர் அரசு உருவானதிலிருந்து ஆளுநரின் பொறுப்பை வகித்த முதல் பழங்குடியினர் அனுசூயா யுகே ஆவார். தற்போது, இவர் பழங்குடியினருக்கான தேசிய ஆணையத்தின் துணைத் தலைவராக உள்ளார். சத்திஸ்கர் முதல்வர் கமல்நாத்தை ஒன்பது தடவைகள் பிரதிநிதித்துவப்படுத்திய மக்களவைத் தொகுதியான சிந்த்வாராவைச் சேர்ந்தவர் அனுசுயா யுகே. 
பழங்குடி பெண்ணான அனுசுயா அரசியலில் சேருவதற்கு முன்பு சிந்த்வாரா மாவட்டத்தில் உள்ள ஒரு அரசு கல்லூரியில் பொருளாதார விரிவுரையாளராக இருந்தார். காங்கிரஸ் கட்சியில் தனது அரசியல் வாழ்க்கையைத் தொடங்கி 1985ஆம் ஆண்டில் மத்திய பிரதேசத்தில் சட்டமன்ற உறுபினராக ஆனார். பின்னர் அவர் 1988-ல் மாநில அமைச்சரவையில் அமைச்சரானார்.
1990களின் முற்பகுதியில் இவர் காங்கிரசிலிருந்து விலகி பாஜகவில் சேர்ந்தார். பின்னர் பழங்குடியினருக்கான மத்திய பிரதேச மாநில ஆணையத்தின் தலைவரானார். பாஜகவின் மூத்த தலைவரும் 2000ஆம் ஆண்டில் பெண்களுக்கான தேசிய ஆணையத்தில் உறுப்பினருமானார்.
அனுசுயா யுகே 2006 முதல் 2012 வரை மத்திய பிரதேசத்தைச் சேர்ந்த மாநிலங்களவை நாடாளுமன்ற உறுப்பினராக இருந்தார். 2019 முதல் ​​பழங்குடியினருக்கான தேசிய ஆணையத்தின் துணைத் தலைவராக உள்ளார்.

மேற்கோள்கள்
-----------

1. ↑  "Anysuya Uikey is new Chhattisgarh governor, Harishchandran to take charge of Andhra Pradesh". *The Indian Express* (ஆங்கிலம்). 2019-07-16. 2019-07-16 அன்று பார்க்கப்பட்டது.

| அரசியல் பதவிகள்
 |
| --- |
| முன்னர்**ஆனந்திபென் படேல்*(கூடுதல் பொறுப்பு)*** | **சத்தீசுகர் ஆளுநர்**29 ஜூலை 2019–முதல் | **பதவியில் உள்ளார்** |
**அனுபமா கோகலே** (*Anupama Gokhale*) என்பவர் ஒர் இந்திய சதுரங்க விளையாட்டு வீரராவார். இவர் 1969 ஆம் ஆண்டு மே மாதம் 17 ஆம் நாள் மும்பையில் அனுபமா அபயங்கராகப் பிறந்தார். 1989, 1990, 1991, 1993,மற்றும் 1997 ஆம் ஆண்டுகளில் ஐந்து முறை அனுபமா இந்திய பெண்கள் சாம்பியன் பட்டத்தை வென்றார். 1985 ஆம் ஆண்டு அடிலெயிட் நகரில் நடைபெற்ற ஆசிய இளையோர் பெண்கள் சாம்பியன் பட்டத்தை மலேசியா வீராங்கனை ஆத்ரே ஓங் குடன் இணையாக வெற்றி பெற்றார். இவ் வெற்றி இருவருக்கும் அனைத்துலக பெண்கள் மாசுட்டர் என்ற பட்டத்தைப் பெற்றுத்தந்தது

1988,1990 மற்றும் 1992 ஆம் ஆண்டுகளில் மூன்று முறை பெண்கள் சதுரங்க ஒலிம்பியாடு போட்டியில் இந்திய சதுரங்க குழுவின் சார்பாக விளையாடினார். மேலும் ஆசிய பெண்கள் சதுரங்க சாம்பியன் போட்டியில் இரண்டு முறை 2003 மற்றும் 2005 ஆம் ஆண்டுகளில் பங்குபெற்றார். பின் 2005 ஆம் ஆண்டில் இவர் விளையாடிய குழு வெள்ளி பதக்கம் வென்றது

கோகலே பத்மசிறீ பதக்கத்தை 1986  ஆம் ஆண்டு பெற்றார். பின் 1990 ஆம் ஆண்டு அருச்சுனா பதக்கத்தை வென்றார். இவருக்கு 16 வயது இருக்கும் போது அருச்சுனா பதக்கம் கிடைத்தது. இளம் வயதில் பத்மசிறீ பதக்கம் வென்ற பெறுமை பெற்றவர். 

துரோணாச்சாரியா விருது பெற்ற சதுரங்க விளையாடு வீரர் இரகு நந்தன் கோகலேவை மணந்தார். இவர் பாரத் பெட்ரோலியம் கார்பரேசன் நிறுவனத்தில் பணி புரிகிறார்.

மேற்கோள்கள்
-----------

1. ↑  Gokhale, Anupama FIDE rating history, 1986-2001 at OlimpBase.org
2. ↑  Quah Seng Sun (25 April 2008). "Out of Limbo". *The Star*.. பார்த்த நாள்: 11 January 2016.
3. ↑  Anupama Abhyankar team chess record at Olimpbase.org
4. ↑  Anupama Gokhale team chess record at Olimpbase.org
5. ↑  "Padma Awards Directory (1954–2013)" (PDF). Ministry of Home Affairs, Government of India. 2014-11-15 அன்று மூலம் (PDF) பரணிடப்பட்டது. 2019-01-27 அன்று பார்க்கப்பட்டது. Unknown parameter `|=` ignored (உதவி)

புற இணைப்புகள்
--------------

* அனுபமா கோகலே rating card at பன்னாட்டு சதுரங்கக் கூட்டமைப்பு Edit this at Wikidata
* Anupama Gokhale chess games at 365Chess.com
* A. Abhyankar chess games (1988-1990) at 365Chess.com
**அனுகோள் அனல் மின் நிலையம்** *(Angul Thermal Power Station)* இந்தியாவில் உள்ள ஒடிசா மாநிலத்தின் அனுகோள் மாவட்டத்தில் தெராங் என்ற கிராமத்தில் அமைந்துள்ளது. நிலக்கரியை எரிக்கும் போது கிடைக்கும் வெப்பத்தைக் கொண்டு இங்கு மின்சாரம் உற்பத்தி செய்யப்படுகிறது. மின் உற்பத்தி நிலையங்களை இந்தியாவில் நிறுவும் இயிந்தால் இந்தியா அனல்மின் நிறுவனம் அமைத்துள்ள நிலக்கரியைப் பயன்படுத்தும் அனல் மின் நிலையங்களில் அனுகோள் அனல் மின் நிலையமும் ஒன்றாகும்.

மின்னுற்பத்திக்குத் தேவையான நிலக்கரியை மகாநதி நிலக்கரிபுலம் நிறுவனமும், 14 கிலோமீட்டர் தொலைவிலுள்ள பிராகமணி ஆற்றின் குறுக்கே கட்டப்பட்டுள்ள சாமல் குறுக்கணை தேவையான தண்ணிரையும் அனுகோள் அனல் மின் நிலையத்திற்கு வழங்குகின்றன

இம்மின்னுற்பத்தி திட்டத்திற்கு பொறியியல், கொள்முதல் மற்றும் கட்டுமான ஒப்பந்ததாரராக பாரத மிகுமின் நிறுவனம் செயல்படுகிறது.

கொள்திறன்
---------

1200 மெகாவாட் கொள்திறன் (2X600 மெ.வா) அளவுள்ள மின்னுற்பத்தி நிலையமாக அனுகோள் அனல் மின் நிலையம் திட்டமிடப்பட்டு அமைக்கப்பட்டது. அனுகோள் நிலை1 திட்டத்தின் நீட்சியாக 600 மெ.வா கொள்திறன் கொண்ட மூன்றாவது அலகு அமைக்கும் திட்டமும் இருக்கிறது. இவற்றை தவிர 2x660 மெ.வா கொள்திறன் கொண்ட புதிய இரண்டு அலகுகள் நிறுவும் திட்டம், அனுகோள் நிலை 2 திட்டம் என்ற பெயரில் திட்டமிடப்பட்டுள்ளது. இந்திய அரசின் அங்கீகாரத்திற்காக இத்திட்டம் காத்திருக்கிறது. 

| நிலை | அலகு எண் | கொள்திறன் (மெ.வா) | துவக்கம் | தற்போதைய நிலை |
| --- | --- | --- | --- | --- |
| அனுகோள்-1 | 1 | 600 | 2014 மே | செயல்படுகிறது  |
| அனுகோள்-1 | 2 | 600 | 2015 சனவரி | செயல்படுகிறது  |
|

மேற்கோள்கள்
-----------

1. ↑
2. ↑
3. ↑
Military unitவார்ப்புரு:SHORTDESC:Military unit
**சயேட்டெட் 13** (*Shayetet 13*, (எபிரேயம்: שייטת 13‎, அர்த்தம் *சிறு கப்பற்படை 13*) என்பது இசுரேலிய கடற்படையின் சிறப்பு கடற்படை அதிரடிப்படைப் பிரிவாகும். இப்பிரிவு இசுரேலிய பாதுகாப்புப் படைத்துறைகளின் சிறப்பு படைப்பிரிவின் முதன்மையான பிரிவுகளில் ஒன்றாகும். சயேட்டெட் 13 கடல்-தரை திடீர் தாக்குதல், பயங்கரவாத தடை, நாசவேலை, கடல்சார் புலனாய்வு திரட்டல், கடல்சார் பயணக்கைதி மீட்பு, கப்பலினுள் அதிரடி ஆகியவற்றில் சிறப்புப் பெற்றது. இப்பிரிவு இசுரேலின் ஏறக்குறைய எல்லா முக்கிய போர்களிலும் ஏனைய செயற்பாடுகளிலும் பங்கெடுத்துள்ளது. இது இசுரேல் இராணுவத்தின் அதி அந்தரங்கமான பிரிவுகளில் ஒன்றாகும். இதன் நடவடிக்கைகளின் விபரங்கள், செயற்பாட்டு நிலையிலுள்ள நபர்களின் அடையாளங்கள் என்பன மிக முக்கியமான மறைக்கப்பட்ட விடயங்களாகவுள்ளன. இப்பிரிவு உலலகிலுள்ள சிறந்த சிறப்புப் படைகளுடன் சேர்த்து நோக்கப்படுகின்றது. இது அமெரிக்கவின் நேவி சீல்ஸ் மற்றும் பிரித்தானியாவின் *சிறப்பு படகு சேவை*யுடனும் ஒப்பிடப்படுகின்றது.

உசாத்துணை
---------

1. ↑  Mahnaimi, Uzi; Jenkins, Gareth (2010-06-06). "TimesonLine- Operation calamity". *The Times* (London).. பார்த்த நாள்: 2010-06-07.
2. ↑  Booth, Robert (2010-05-31). "Israeli attack on Gaza flotilla sparks international outrage". *தி கார்டியன்* (London).. பார்த்த நாள்: 2010-06-21.
உலகிலேயே உயரமான மலைத்தொடரான இமயமலை
ஐக்கிய அமெரிக்க நில அளவாய்வத் துறையின் படி நடுக்கடல் முகடே புவியின் நீளமான மலைத்தொடராகும்..
நிலத்தின் மேல் உள்ள நீளமான மலைத்தொடரான அந்தீசு.
ஒன்றுடன் ஒன்றாக இணைக்கப்பட்ட மலைகளின் தொடர்ச்சியே **மலைத்தொடர்** (*mountain range*) எனப்படும். இவை இணைக்கப்பட்டிருந்தாலும் கட்டாயம் ஒரே வகைப் பாறையாலோ மண்ணாலோ ஆனவை எனக் கூற முடியாது. இவை புவித்தட்டுக்களின் நகர்வினாலும் எரிமலை வெடிப்பினாலும் உருவாகும். மலைத்தொடருக்குச் சிறந்த உதாரணமாக இமயமலைத் தொடரைக் குறிப்பிடலாம். மலைத்தொடர்கள் நிலத்தில் மட்டுமல்லாமல் ஆழ்கடலிலும் காணப்படும்.

முக்கிய மலைத்தொடர்கள்
---------------------

* நடுக்கடல் முகடு -புவியில் மிகவும் நீளமான மலைத் தொடர்.
* இமயமலை- புவியில் மிகவும் உயரமான மலைத்தொடர்.
* அந்தீசு மலைத் தொடர் - நிலத்தில் மிகவும் நீளமான மலைத்தொடர்.
* அல்ப்ஸ் மலைத்தொடர்
* யூரல் மலைத்தொடர்- ஆசியாவையும் ஐரோப்பாவையும் பிரிக்கும் மலைத்தொடர்.
* ரொக்கி மலைத்தொடர்

காலநிலையில் ஏற்படுத்தும் செல்வாக்கு
-----------------------------------

உயரமான மலைத்தொடர்கள் காலநிலையில் பெரும் செல்வாக்கைச் செலுத்துகின்றன. இவை காற்று வீசும் திசையில் அதிக மழையையும் மற்றைய திசையில் மழையற்ற நிலமையையும் உருவாக்கும். அந்தீசு மலைத்தொடரின் கிழக்குப் பகுதியில் அதிக மழை கிடைப்பதும் மேற்குப்பகுதி பாலைவனமாய் இருப்பது இக்காரணியாலேயே.
**தற்காலிக அரசு** அல்லது **பராமரிப்பாளர் அரசாங்கம்** அல்லது **காபந்து சர்க்கார்** (**caretaker government**) இது ஒரு வழக்கமான அரசாங்கம் தேர்ந்தெடுக்கப்படும் வரை அல்லது உருவாகும் வரை ஒரு நாட்டில் சில அரசாங்க கடமைகளையும் செயல்பாடுகளையும் செய்கிறது. குறிப்பிட்ட நடைமுறையைப் பொறுத்து, இத்தற்காலிக அரசில் பொதுவாக தோராயமாக தேர்ந்தெடுக்கப்பட்ட அல்லது அங்கீகரிக்கப்பட்ட நாடாளுமன்ற உறுப்பினர்கள் அல்லது வெளியேறும் நாடாளுமன்ற உறுப்பினர்களைக் கொண்டது.

பிரதிநிதித்துவ ஜனநாயக நாடுகளில் உள்ள பராமரிப்பாளர் அரசாங்கங்கள் வழக்கமாக அவற்றின் செயல்பாடுகளில் மட்டுப்படுத்தப்பட்டவை, உண்மையாக ஆட்சி செய்து புதிய சட்டத்தை முன்மொழிவதை விட, தற்போதைய நிலையை பராமரிக்க மட்டுமே சேவை செய்கின்றன. தற்காலிகமாக மாற்றுவதற்கான அரசாங்கத்தைப் போலல்லாமல், மேற்கூறிய செயல்பாடுகளைச் செய்வதற்கு ஒரு தற்காலிக அரசாங்கத்திற்கு முறையான ஆணை (தேர்தல் ஒப்புதல்) இல்லை.

வரையறை
------

நாடாளுமன்ற அமைப்பில் உள்ள ஒரு அரசாங்கம் நம்பிக்கையில்லா பிரேரணையில் தோற்கடிக்கப்படும் போது அல்லது அரசாங்கத்திறு ஆதரவான பொரும்பான்மை உறுப்பினர்கள் இன்றி கலைக்கப்படும் போது, புதிய அரசுக்கான இடைக்காலத் தேர்தல் முடிந்து புதிய அரசு அமைக்கப்படும் வரை, பராமரிப்பாளர் அரசாங்கம் செயல்படுடலாம். அமல்படுத்தப்படலாம். வெஸ்ட்மினிஸ்டர் அரசாங்க முறையைப் பயன்படுத்தும் சில நாடுகளில், இடைக்கால அரசாங்கம் வெறுமனே பதவியில் இருக்கும் அரசாங்கமாகும், இது ஒரு தேர்தலை நடத்துவதற்கும், புதிய நாடாளுமன்றத்தை அமைப்பதற்கும் தொடர்ந்து செயல்படுகிறது. சாதாரண காலங்களைப் போலல்லாமல், தற்காலிக அரசாங்கத்தின் நடவடிக்கைகள் வரையறுக்கப்பட்டுள்ளன. பராமரிப்பாளர் அரசாங்கங்கள் தினசரி பிரச்சினைகளை கையாளும் மற்றும் பட்ஜெட்களை விவாதத்திற்கு தயார்படுத்தும் என்று எதிர்பார்க்கப்படுகிறது, ஆனால் அரசாங்க தளத்தை உருவாக்கவோ அல்லது சர்ச்சைக்குரிய மசோதாக்களை அறிமுகப்படுத்தவோ அனுமதிக்கப்படவில்லை. நிலையான ஜனநாயக ஆட்சியை மீட்டெடுக்கும் வரை அல்லது நிறுவும் வரை ஒரு பராமரிப்பாளர் அரசாங்கம் அமைக்கப்படுகிறது.

மேற்கோள்கள்
-----------

1. ↑  "CARETAKER GOVERNMENT (noun) definition and synonyms - Macmillan Dictionary". *www.macmillandictionary.com* (ஆங்கிலம்).
2. ↑  "CARETAKER GOVERNMENT - meaning in the Cambridge English Dictionary". *dictionary.cambridge.org* (ஆங்கிலம்).
3. ↑  Hasanuzzaman, Al Masud (2012). "Caretaker Government". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
**சாருகேசி** என்ற புனைபெயரைக் கொண்ட **எஸ். விஸ்வநாதன்** (1938 - சனவரி 30, 2019) தமிழக எழுத்தாளரும், இசை விமர்சகரும் ஆவார். பிரபலமான வார, மாத இதழ்களில் தமிழிலும் ஆங்கிலத்திலும் சங்கீத, நாட்டிய, நாடக விமர்சனங்கள் எழுதி வந்தார்.

வாழ்க்கைக் குறிப்பு
-------------------

சாருகேசியின் இயற்பெயர் சுப்பிரமணியன் விஸ்வநாதன். பாலக்காட்டில் பிறந்தார். எழுத்தாளர் எழுத்தாளர் தேவனின் உறவினர். இவரது முதல் கட்டுரை 1955 ‘கண்ணன்’ இதழில் வெளியானது. முதல் சிறுகதை 1960 இல் கல்கி இதழில் வெளியானது. அகமதாபாதில் தனியார் நிறுவனம் ஒன்றில் பணிபுரிந்தார். பின்னர் சென்னை திரும்பி இந்து, வீக்எண்ட் எக்ஸ்பிரஸ், எகனாமிக் டைம்சு போன்ற நாளிதழ்களில் ஆங்கிலக் கட்டுரைகளை எழுதினார். சுதா மூர்த்தியின் மூன்று ஆங்கில நூல்களைத் தமிழாக்கம் செய்துள்ளார்.

பின்னாட்களில் தனது கர்நாடக இசை அறிவைப் பெருக்கிக் கொண்டார். 1980-களில் சமூக ஆர்வலர்கள், இலக்கிய ஆர்வலர்கள், அரசியல்வாதிகள், கலைத்துறையினர் என பலர்காணல்களை கல்கியில் எழுதினார். *உலக மாமியார்களே ஒன்று சேருங்கள்* என்ற இவரது சிறுகதை கல்கியில் முதல்பரிசை வென்றது. 28 இளம் கலைஞர்களின் நேர்காணல்கள் 'இயல் இசை நாடகம்' என்ற பெயரிலேயே நூலாக வெளிவந்தது.

சமூகப் பணி
----------

புத்தக நண்பர்கள் சங்கத்தில் இவரது பங்களிப்பு முக்கியமானது. தேவன் அறக்கட்டளையிலும் முக்கியப் பொறுப்புகளை ஏற்று செயல்பட்டு வந்தார்.

மறைவு
-----

புற்றுநோயால் பாதிக்கப்பட்ட நிலையில் சாருகேசி சென்னையில் அபிராமபுரத்தில் உள்ள அவரது இல்லத்தில் 2019 சனவரி 30 இல் தனது 80-வது அகவையில் காலமானார். இவர் திருமணம் செய்யாதவர். இவருக்கு 4 சகோதரிகள், 2 சகோதரர்கள் உள்ளனர். மஞ்சரி இதழின் ஆசிரியராகப் பணியாற்றிய லெமன் என்கிற லெட்சுமணன் இவரது மூத்த சகோதரர்.

மேற்கோள்கள்
-----------

1. 1 2 3 4 5 6 7 8 9  "மூத்த எழுத்தாளர் சாருகேசி காலமானார்". *இந்து தமிழ்*. 30 சனவரி 2019.. பார்த்த நாள்: 31-01-2019.
2. 1 2 3 4  "காலமானார் எழுத்தாளர் சாருகேசி...". *தினமணி*. 30 சனவரி 2019.. பார்த்த நாள்: 31-01-2019.
3. ↑  "இசைவிமர்சகரும் இதழாளருமான சாருகேசி காலமானார்". *தினசரி*. 30 சனவரி 2019.. பார்த்த நாள்: 31-01-2019.
**மலைக்கோட்டை பஞ்சாமிப் பிள்ளை** (4 ஆகஸ்ட் 1905 – 23 மார்ச் 1935) தமிழகத்தைச் சேர்ந்த தவில் இசைக் கலைஞராவார். வாய்ப்பாட்டு, கஞ்சிரா வாசிப்பு, வாக்கேயக்காரர் என தனது திறமையினை வெளிப்படுத்தியவர்.

பிறப்பும், இசைப் பயிற்சியும்
----------------------------

பஞ்சாமிப் பிள்ளை, 4 ஆகஸ்ட் 1905 அன்று புதுக்கோட்டைக்கு அருகிலுள்ள இலுப்பூர் எனும் சிற்றூரில் பிறந்தார். இவரின் தாய், தைலம்மாள் எனும் வாய்ப்பாட்டு ஆசிரியர். பஞ்சாமி தனது தவில் பயிற்சியினை மலைக்கோட்டை வெங்கடேசத் தவில்காரர் என்பவரிடம் தொடங்கினார். தொடந்து லால்குடி அங்கப்பத் தவில்காரரிடம் 16 மாதங்களுக்கு மாணவராக இருந்தார்.

இசை வாழ்க்கை
------------

### தவில் கலைஞராக

முன்னணி நாதசுவரக் கலைஞர்கள் பெரம்பலூர் அங்கப்பப் பிள்ளை, மதுரை பொன்னுசுவாமி பிள்ளை, டி. என். ராஜரத்தினம் பிள்ளை, திருச்சேறை முத்துக்கிருஷ்ண பிள்ளை, திருவீழிமிழலை சகோதர்கள், திருவிடைமருதூர் வீருசுவாமி பிள்ளை ஆகியோருக்கு தவில் வாசித்துள்ளார்.

திருபுவனம் சோமுபிள்ளை, அத்திக்கடை கண்ணுப் பிள்ளை, சிங்காரம் பிள்ளை ஆகியோர் பஞ்சாமிப் பிள்ளையின் மாணவர்கள் ஆவர்.

### பாடகராக

பஞ்சாமி தனது 22 ஆவது வயதில் தவில் வாசிப்பை நிறுத்திவிட்டு, வாய்ப்பாட்டு கச்சேரிகளை செய்யத் தொடங்கினார். சுமார் 2 ஆண்டு காலத்திற்கு இவர் தவிலை வாசிக்கவில்லை.

### கஞ்சிராக் கலைஞராக

செம்மங்குடி சீனிவாச ஐயர், காஞ்சிபுரம் நாயினாப் பிள்ளை, செம்பை வைத்தியநாத பாகவதர், டைகர் வரதாச்சாரியார், பல்லடம் சஞ்சீவ ராவ் ஆகியோரின் கச்சேரிகளில் பஞ்சாமிப் பிள்ளை கஞ்சிரா வசித்துள்ளார்.

### வாக்கேயக்காரராக

இசையோடு இவர் இயற்றிய பாடல்கள் 11 கிடைத்துள்ளன. மேலும், பல கீர்த்தனைகளுக்கு சிட்டை சுவரங்கள் அமைத்துள்ளார்.

மறைவு
-----

சிவகிரி எனும் ஊரில் ஏழாந்திருநாள் வீதியுலா ஒன்றில் வாசித்துக் கொண்டிருந்தபோது இரத்த வாந்தியெடுத்து மயக்கமுற்றார். சிகிச்சை பலனளிக்காது 23 மார்ச் 1935 அன்று தனது 29 ஆம் வயதில் காலமானார்.

உசாத்துணை
---------

* பக்கம் எண்கள்:329 – 335, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
**மரபணு மாற்றப்பட்ட உயிரினம்** *(Genetically Modified Organism) (GMO)* எனப்படுவது மரபணு பொறியியல் மூலம் மரபணுக்களை மாற்றி உருவாக்கப்பட்ட உயிரினம் ஆகும். ’இயற்கையாக அல்லாமல் செயற்கையாக ஓர் உயிரினத்தின் மரபணுப் பொருளில் (*DNA*) மாற்றங்கள் செய்யப்பட்ட உயிரினம்’ என்று **உலக சுகாதார அமைப்பு** வரையறுக்கிறது. மரபணு மாற்றுவதன் மூலம் விரும்பத்தக்க உயிர் பண்புகளுடன் புதுவகை உயிரினங்களை உருவாக்கலாம். எடுத்துகாட்டு கடலில் கசியும் எண்ணெயை உண்ணும் நுண்ணுயிர். இன்னுமொரு எடுத்துக்காட்டு அதிக விளைச்சல் தரும் கோதுமைப் பயிர்.

மரபணு மாற்றுப் பயிர்
--------------------

இன்று பயிரடப்படும் பலவகைப் பயிர்கள் மரபணு மாற்றுப் பயிர்கள் தான். குறிப்பாக சோயா, தக்காளி, விதை அற்ற முந்திரி இவ்வாறு மரபணு மாற்றப்பட்டவை. குறைந்த உற்பத்திச் செலவு அல்லது அதிக விளைச்சல் தரக் கூடிய பக்கவிளைவுகள் அற்ற மாற்றுப் பயிர்கள் சந்தையில் வரவேற்பைப் பெறுகின்றன.

### மரபணு மாற்றுப் பயிர்கள் மீது விமர்சனங்கள்

மரபணு மாற்றப் பயிர்களை பெரும் நிறுவனங்கள் பரப்பி மரபு வழி வேளாண்மைக்கு குந்தகம் விளைவிக்கின்றனர் என்ற குற்றச்சாட்டு உண்டு. மேலும் ஒவ்வொரு முறையும் விதைக்க விதைகளை நிறுவனங்களிடம் பெற வேண்டிய கட்டாயம் இருக்கிறது. இந்த விதைகளை விவசாயி வேறு யாருக்கும் பகிர முடியாது. இவ்வாறு பொதுவில் இருக்கும் விதைகள் முழுமையாக நிறுவனங்களின் தனிச்சொத்தாக மாறக் கூடிய சாத்தியக்கூறு உண்டு.

மனித உடல்நலத்திற்கு ஏற்படக்கூடிய இடர்கள் எவ்வாறு நிர்ணயிக்கப்படுகின்றன?
-----------------------------------------------------------------------

இவற்றின் பாதுகாப்பு மதிப்பீடு பின்வரும் விடயங்களை ஆராய்கின்றது: 

* நேரடியான உடல்நல விளைவுகள் (நச்சுத்தன்மை);
* ஒவ்வாமையைத் தூண்டும் போக்கு (ஒவ்வாமைப்பண்பு);
* ஊட்டம் அல்லது நச்சுத்தன்மையை உடையதாகக் கருதப்படும் குறிப்பிட்ட பகுதிகள்;
* உட்செருகப்பட்ட மரபணுவின் நிலைத்தன்மை;
* மரபணு மாற்றத்தால் விளைந்த ஊட்டச்சத்து விளைவுகள்;
* மரபணு உட்செருகலால் விளையக்கூடிய வேறு எதிர்பாராத விளைவுகள்.

சுற்றுச் சூழலில் ஏற்படுத்தும் பாதிப்புகள்
=========================================

* மரபணுமாற்றப்பட்ட உயிரிணத்திலிருந்து மரபணுக்கள் மகரந்தத்தின் வழியாக த்ண்ணுடைய சார்ந்த இணங்களை முற்றிலுமாக அழிக்கும் திறன் கொண்டது

மேற்கோள்கள்
-----------

1. 1 2  WHO

இவற்றையும் பார்க்க
------------------

* மரபணு மாற்றுப் பயிர்
* en:Genetically modified food

வெளி இணைப்புகள்
---------------

* மரபணுமாற்றப்பட்ட பயிர் அறிவோமா?
பதினேழாம் நூற்றாண்டில் வாழ்ந்த ஸ்காட்லாந்து நாட்டினரான கணிதவல்லுனரும் வானியல்நிபுணருமான 'ஜேம்ஸ் கிரெகோரி(James Gregory)' என்பவரால் வடிவமைக்கப்பட்டது இந்த '**க்ரெகோரியன் தொலைநோக்கி'**(Gregorian telescope). இது முதன்முதலில் 1673-ஆமாண்டு 'ராபெர்ட் ஹூக்'(ராபர்ட் ஹூக்) என்பவரால் முதன்முறையாக உருவாக்கப்பட்டது. முதலில் செயலியல் வெற்றிகண்ட 1668 ஆண்டு 'ஸர் ஐஸக் ந்யூட்டனால்'(ஐசாக் நியூட்டன்) உருவாக்கப்பட்ட Newtonian telescopeக்கு முந்தையது இத்தொலைநோக்கியின் வடிவமைப்பு, ஆயினும் இத்தொலைநோக்கியை முதல்ந்யூட்டானியன் தொலைநோக்கிக்கு முன்னால் வெற்றிகரமாக உருவாக்க இயலவில்லை.

### வரலாறு

ஜேம்ஸ் க்ரெகோரியின்ன் ஆப்டிகா ப்ரொமோட்டா (Optica Promota - ஒளியியல் வளர்ச்சி) என்ற நூலில் தரப்பட்ட வடிவமைப்பாகவிருப்பதால் இத்தொலைநோக்கிக்கு க்ரெகோரியன் தொலைநோக்கி என்ற பெயர் வழங்கப்பட்டது. இதையொத்த கருத்தியல் வடிவமைப்புகளை 'போனாவெஞ்சுரா கவேலியெரி (Bonaventura Cavalieri)' எழுத்திலும் (Lo Specchio Ustorio (On Burning Mirrors), 16322) மரின் மெர்சென்னே (Marin Mersenne (L'harmonie universalle) 16363) எழுத்திலும் காணலாம். எவ்வித செயலாக்கத்திறமையில்லாததாலும் உருவாக்கும் திறமைபெற்ற ஒளியியல் வித்தகர்கள் இல்லாமையாலும் க்ரெகோரியின் தொடக்கமுயற்சிகள் அனைத்தும் தோல்வியைத் தழுவின. பத்தாண்டுகளுக்குப் பிறகு 'ராபெர்ட் ஹூக்' என்ற சோதித்தறியும் அறிவியலறிஞரின் உதவியுடன் வெற்றிகரமாக செயல்வடிவம்பெற்றது.

### வடிவமைப்பு

க்ரெகோரியன் தொலைநோக்கி இரண்டு குழியாடிகளைக்கொண்டது. இதிலிருக்கும் முதல்நிலை-பரவளையக் குழியாடி ஒளியை இரண்டாம்நிலை-நீள்வட்டக்குழியாடிக்குமுன்னால் குவிக்கிறது. இங்ஙனம் குவிந்து விரியும் ஒளியை இரண்டாம்நிலை-நீள்வட்டக்குழியாடி மீண்டும் எதிரொளித்து முதல்நிலைப் பரவளையக் குழியாடியின் நடுவில் இருக்கும் துளைவழியாக பார்வையாளரின் கண்ணருகுப் பொருளில் குவிக்கிறது.

நியூட்டானியன் தொலைநோக்கியில் பார்ப்பவர் நிழல் ஆடியிற்படும். ஆடியின் பின்னால் நின்றுகொள்வதால் இச்சிக்கல் 'க்ரெகோரியன் தொலைநோக்கி' வடிவமைப்பிலில்லை. நேரானக் காட்சியை வழங்குதல் இத்தொலைநோக்கியை தேடுதலுக்குப் பயன்படுத்த ஏற்றதொன்றாக்குகிறது.
இவ்வடிவமைப்பானது பின்னாளில் வந்த கேஸெக்ரெய்ன் தொலைநோக்கியால் பின்னுக்குத்தள்ளப்பட்டது. இருப்பினும் முப்படகங்களின் உதவியின்றி துல்லியமான காட்சியை வழங்குவதால் தேடுதல் தொலைநோக்கியாக பலவிடங்களில் இன்றும் பயன்படுத்தப்படுகிறது. 1985 வரையில் பெரும்க்ரெகோரியன் தொலைநோக்கிக்கான ஆடிகளை ஸ்ற்றிவார்ட் வானாய்வகம் 1985 வரை செய்துவந்தது.

க்ரகோரியன் தொலைநோக்கி வடிவமைப்பில் முதல்நிலைஆடி இரண்டாம்நிலைஆடியின் முன்பு உண்மையானக்காட்சியை(பிம்பம்) ஏற்படுத்துகிறது. இவ்விடத்தில் வெளிக்காட்சி காட்சிதடுப்பு திரைகளை அமைத்துக்கொள்ள முடியும்.
**வீரம்** (bravery, courage, valour) என்பது துணிவான ஒரு உணர்வு ஆகும். தான் சந்திக்கும் எவ்வொரு சவாலையும் சந்தித்து, வலி, ஆபத்து, எதிர்பாரா நிகழ்வுகள், எதிர்ப்பு, என பலவற்றைக் கடந்து வெற்றி காண முயல்வதே வீரம். சரி என்று பட்டதை யார் தடுத்தாலும் சிரம் தாழ்த்தாது செய்து முடிப்பதே வீரம்.

புறப்பொருளில் வீரம்
-------------------

புறப்பொருள் இலக்கியங்களில் வீரம் என்ற உணர்வு முதன்மை பெறுகின்றது. வெட்சி, கரந்தை, வஞ்சி, காஞ்சி, நொச்சி, உழிஞை, தும்பை, வாகை என்று எல்லா புறப்படலங்களிலும் வீர மறவரின் துணிவும், அவர்கள் எதிரிகளை எதிர்த்து போராட தயங்காமையும் கூறப்பட்டுள்ளது.

அகப்பொருளில் வீரம்
------------------

அகத்தில் பெரும்பாலும் வீரம் முன்மொழியாவிடினும், பல செயல்களில் தலைவனும், தலைவியும், பாங்கியும், நற்றாயும், செவிலித்தாயும், பல்வேறு சமூக உறுப்பினர்களும் (பரத்தையர், காமக்கிழத்தி உட்பட) தான் விரும்பியதை அடைய வீரத்தை உபயோகிக்க வேண்டியுள்ளது.

வீரத்தின் வகைகள்
----------------

1. தன் நாட்டைக்காக்கும் வீரம்
2. நேர்மையாக இருத்தல்
3. தன் கடமையினை எவ்வித தடை வரினும் சிரமேற்று வெற்றி பெறுதல்
4. நினைத்ததை சாதிக்க வீரத்தின் உபயோகம்
5. விடாமுயற்சி
6. தன்னைச் சார்ந்தோரைக் (குடும்பம் மட்டுமின்றி) காக்க வீரம்
**வீரராகவ முதலியார்** பதினைந்தாம் நூற்றாண்டில் வாழ்ந்த தொண்டைநாட்டுத் தமிழ்ப் புலவராவார்.

பிறப்பு
-------

தொண்டை நாட்டில் உள்ள பூதூரைச் சேர்ந்த வடுகநாத முதலியாருக்கு மகனாக பிறந்த வீரராகவ முதலியார், இளமையில் அந்நாட்டின் தலைநகரான காஞ்சிமாநகர் சென்று அங்கு தமிழ் கற்றார். அருணகிரிநாதர், வில்லிபுத்தூரார் காலத்தில் வாழ்ந்த இவர் வசிப்பிடம் பொற்களந்தை என்பர். பார்வை இல்லாத காரணத்தால் இவர் அந்தகக் கவி வீரராகவ முதலியார் என்றும் அழைக்கப்படுவர்.  *எடாயிரங் கோடி யெழுதாது தன் மனத் தெழுதிப் படித்த விரகர்*  என்று இவரின் ஞாபகத்தில் வைத்து செய்யுள் பாடும் திறமையைப் புகழ்வார்.

இலக்கியப் பங்களிப்பு
--------------------

இவர் பாதேயத்தை நாய் கவர்ந்தோடியபோது *சீராடை* என்ற தனிநிலைக் கவி பாடினவர். அக்காலத்தில் வாழ்ந்த மன்னர்கள் மற்றும் பிரபுக்கள் சிலர் மீது செய்யுள் கூறிப் பல பரிசில்கள் பெற்றவர்.மேலும் யாழ்ப்பாணம் வந்து பரராசசேகர மன்னவர் முன் செய்யுள் அரங்கேற்றி அரிய பரிசில்களும் பெற்றது மட்டுமில்லாது இப்பெருமையை *ஈழ மண்டல மளவுந் திறைகொண்ட கவி வீரராகவன் வீடுக்கு மோலை* என்று தனது சிட்டுக் கவியிலுஞ் சுட்டிக் காட்டியவர். மேலும் பரராசசேகர மன்னனால் பாடப்பட்டு புகழ் பெற்றவர். பார்வையற்றவரான இவர் வில்லேந்தி நின்ற பரராசசேகர மன்னவரை வருணித்து அரிய வெண்பா ஒன்று கூறியவர். இவர் பல தனி நிலைச் செய்யுள்களையும் கழுக்குன்றப்புராணம், கழுக்குன்றமாலை, சந்திரவாணன் கோவை, திருவாரூருலா, சேயூர்க்கலம்பகம், சேயூர்முருகன்பிள்ளைத்தமிழ், கயத்தாற்றரசனுலா முதலிய பிரபந்தங்களை இயற்றியுள்ளார். மேலும் சேயூர்முருகன்பிள்ளைத்தமிழ் என்னும் பாவில் *ஐயதென் கதிர்காமமென்னும்மலைமுதலாய்* என்று கதிர்காமத்தை புகழ்ந்து பாடியுள்ளார்..

  

இவர் பாடிய சில பாடல்களை ஈண்டு தருதும்:-

இவர் கட்டுச்சோற்றை நாய் கவர்ந்த போது, இவர் கூறிய கட்டளைக்கலித்துறை.

```
*சீராடை யற்ற வயிரவன் வாகனஞ் சேரவந்து* 
பாராறு நான்முகன் வாகனந் தன்னைமுன் பறறிக்கவ்வி 
நாரா யணனுயர் வாகன மாயிற்று நமமைமுகம் 
பாரான்மை வாகனன் வந்தே வயிற்றினிற் பற்றினனே
```

பரராசசேகர மன்னவர் கையில் வில்லும் அம்பும் கொடுத்து, அவர் கோலம் எவ்வாறு என்று 
வினாவிய அமைச்சர்களுக்கு, பார்வையற்றவரான இவர் வெண்பாவில் கூறிய பதில்.

```
*வாழு மிலங்கைக்கோ மானில்லை மானில்லை*
ஏழு மராமரமோ வீ ங்கில்லை- ஆழி 
அலையடைத்த செங்கை யபிராமா  வின்று 
சிலையெடுத்த வாறேமக்குச் செப்பு
```

கழுக்குன்றமாலை பா ஒன்றைக் கீழே காட்டுதும்:-

```
*மாடேறு தாளு மதியேறு சென்னியு மாமறையோன்* 
ஓடேறு கையு முடையார் தமக்கிட மூருழவர்
சூடேறு சங்கஞ் சொரிமுத்தை முட்டையென் றேகமலக்
காடேறு மன்னஞ் சிறகா லணைக்குங் கழுக்குன்றமே,, 
```

இவரின் பிரபந்தம் ஆகிய சந்திரவாணன் கோவையில் இருந்து ஒரு பாடலை கீழே காட்டுதும்

```
*மாலே நிகராகுஞ் சந்திர வாணன் வரையிடத்தே* 
பாலேரி பாயச்செந் தேன்மாரி பெய்யநற் பாகுகற்கண் 
டாலே யெருவிட முப்பழச் சாற்றி னமுதவயன்  
மேலே முளைத்த கரும்போவிம் மங்கைக்கு   மெய்யெங்குமே
```

இவற்றையும் பார்க்க
------------------

சிங்கை பரராசசேகரன்

மேற்கோள்கள்
-----------

1. ↑  குமாரசுவாமிப்புலவர், தமிழ் புலவர் சரித்திரம், 1914. பக். 18
**தற்காலிக மெனிங் அரசியலமைப்பு** இலங்கையில் 1921 முதல் 1924 வரை அமுலிலிருந்த அரசியலமைப்பு இதுவாகும். பிரித்தானியரால் இலங்கையில் நடைமுறைப்படுத்தப்பட்ட மூன்றாவது அரசியலமைப்பும் இதுவே. இந்த அரசியலமைப்பின் கீழ் அமைக்கப்பட்ட சட்ட நிரூபண சபை*(சட்டசபை)*யின் கட்டமைப்பு வருமாறு:

சட்டநிரூபண சபை
--------------

சட்டநிரூபண சபையின் மொத்த அங்கத்தவர் எண்ணிக்கை 37 இதில் 

* உத்தியோக சார்பற்றோர் 23.
* உத்தியோக சார்புள்ளோர் 14,

உத்தியோக சார்பற்றோர்
--------------------

உத்தியோக சார்பற்ற அங்கத்தவர் எண்ணிக்கை, உத்தியோக சார்புள்ள அங்கத்தவர் எண்ணிக்கையை விட முதல் தடவையாக அதிகரிக்கப்பட்டது. உத்தியோக சார்பற்றோர் எண்ணிக்கை 23 ஆகும். இதில் தெரிவின் மூலம் 16 பிரதிநிதிகளும் நியமனமாக 7 பிரதிநிதிகளும் இடம் பெற்றனர்.

### தெரிவின் மூலம் - 16

தெரிவு செய்யப்பட்ட 16 பிரதிநிதிகளுள் 11 பிரதிநிதிகள் பிரதேச ரீதியாகத் தெரிவு செய்யப்பட்டனர்.

**பிரதேச ரீதியாகத் தெரிவுசெய்யப்பட்டோர் - 11**

* மேல் மாகாணம் - 3 பிரதிநிதிகள்
* மத்திய மாகாணம் - 1 பிரதிநிதி
* தென் மாகாணம் - 1 பிரதிநிதி
* வட மாகாணம் - 1 பிரதிநிதி
* வடமேல் மாகாணம் -1 பிரதிநிதி
* கிழக்கு மாகாணம் - 1 பிரதிநிதி
* வடமத்திய மாகாணம் - 1 பிரதிநிதி
* ஊவா மாகாணம் - 1 பிரதிநிதி
* சப்ரகமுவ மாகாணம் - 1 பிரதிநிதி

**இன ரீதியான தெரிவுசெய்யப்பட்டோர் - 3**

* நாட்டுப்புற ஐரோப்பியர் - 1
* நகர்ப்புற ஐரோப்பியர் - 1
* பறங்கியர் - 1

**சங்கங்களிலிருந்து தெரிவுசெய்யப்பட்டோர் -2**

* கீழ்நாட்டுப் பெருந்தோட்ட சங்கம் - 1
* வர்த்தக சங்கப்பிரதிநிதி - 1

### தேசாதிபதியால் நியமிக்கப்படுவோர் - 7

* கண்டிச் சிங்களவர் - 2
* இந்தியர் - 1
* முஸ்லிம் - 1
* சிறப்பு - 3

உத்தியோக சார்புள்ளோர் 14
------------------------

முக்கிய அம்சங்கள்
-----------------

தற்காலிக மெனிங் அரசியலமைப்பின் முக்கிய அம்சங்கள்

* இலங்கை அரசியல் வரலாற்றில் முதற்தடவையாக பிரதேச ரீதியான தெரிவு அறிமுகப்படுத்தப்பட்டமை
* இலங்கை அரசியல் வரலாற்றில் மிகவும் குறுகியகால அரசியலமைப்பு (சுமார் இரண்டரை வருடங்கள்)
* சட்டநிர்வாக சபையில் (நிர்வாகத்துறையில்) 3 உத்தியோகப்பற்றற்ற அங்கத்தவர்களுக்கு இடம் வழங்கப்பட்டமை
	+ ஐரோப்பா - 1
	+ சிங்களவர் - 1
	+ தமிழர் - 1

உசாத்துணை
---------

* *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
* *புன்னியாமீன் பீ. எம்*. - வரலாறு ஆண்டு 11 கண்டி சிந்தனை வட்டம், 1998
ஆர்ழ்சின் மால் ஆலன் நகைச்சுவை இசைக்கூத்தில் ஒரு காட்சி, அசர்பைசான் அரசு கல்விசார் இசைக்கூத்து, குழும நடன அரங்கு, 1929/29
**அசர்பைசானிய அரங்கு** (*Azerbaijani theatre*, அசர்பைஜான்: *Azərbaycan teatrı*) என்பது அசர்பைசான் நாட்டு மக்களின் அரங்கு ஆகும்.

வரலாறு
------

அசர்பைசானிய அரங்குக் கலையின் வாயில்கள் பண்டைய விடுமுறைகளிலும் நடனங்களிலும் அமைகிறது.

தேசிய "கோசு-கோசா" காட்சி. ஓவியர் அசீம் அசீம்சாதே, 1930
அரங்கு இயக்கக் கூறுகள் அம்மக்களின் பல்வேறு ஆக்க வகைகளான விளையாட்டு, விளையாட்டுப் பாடல்கள், திருமணப் பழக்க வழக்கங்கள், பண்டைய விடுமுறைகள் ஆகியவற்றில் மிளிர்கின்றன. விளையாட்டுகளில் "*கிசுலான்பாக்*" – கண்ணாமூச்சி, "'கோசால்திகாக்*" – போலோ விளையாட்டு ஆகியனவும் விளையாட்டுப் பாடல்களில் "*கெபெனெக்*" – பட்டாம்பூச்சிப் பாடல், "*பானோவிசா*" – ஊதாப் பாடல் ஆகியனவும் திருமணப் பழக்க வழக்கங்களில் "*நிசான்*" – உறுதிப்பாடு, "*துவாக்கல்மா*" – மணமகள் திரைவிலக்கல், "*தோய்*" – திருமணம்) ஆகியனவும் விடுமுறைகளில் "*நோவுரூசு*" – இளவேனில் வருகை, "*கேவ்-சேச்*" – இளவேனில் ஆயத்தப்பாடு ஆகியனவும் அமையும்.*

மேற்கோள்கள்
-----------

1. 1 2  "Театральная энциклопедия. Азербайджанский театр". 2011-03-09 அன்று மூலம் பரணிடப்பட்டது. 2017-03-08 அன்று பார்க்கப்பட்டது.
2. ↑  БСЭ. Азерб. ССР. Театр и кино. стр. 479
3. ↑  "Азербайджанский театр". 2011-03-09 அன்று மூலம் பரணிடப்பட்டது. 2017-03-08 அன்று பார்க்கப்பட்டது.
**அசன்** (Asan) தென் கொரியாவிலுள்ள ஒரு நகரம் ஆகும். இது தென்கொரியாவின் 'சுங் சியாங்' மாகாணத்தில் அமைந்துள்ளது. இதன் அருகில் சியோல் நகரம் அமைந்துள்ளது.இந்நகரம் வென்னீர் ஊற்றுக்களுக்குப் பிரபலமானது. இங்கு சராசரியாக 2,50,000 மக்கள் வசிக்கின்றனர். 'க்யோங்கி' மாகாணத்திலுள்ள 'அன்சான்' நகரும் இதுவும் ஒன்றல்ல.

போக்குவரத்து
------------

அசன் நகரானது அதிவேக தொடர்வண்டிச் சேவையால் அருகிலுள்ள நகரங்கள்உடன் இணைக்கப்பட்டுள்ளது.இங்கிருந்து சியோல் நகருக்குச் செல்ல 30 நிமிடங்கள் ஆகும்.இன்சியான் விமான நிலையம் இதிலிருந்து 2 மணி நேர பயணத் தொலைவில் அமைந்துள்ளது. இரண்டு அதிவேக சாலைகளான சியோல்-புஸன் சாலை மற்றும் மேற்குக் கடற்கரைச் விரைவுச்சாலை ஆகியன இந்நகரின் வழியாகச் செல்கின்றன.

தொழில்துறை மற்றும் வர்த்தகம்
----------------------------

14 வர்த்தக மற்றும் தொழிற்பேட்டைகள் இந்நகரில் அமைந்துள்ளன. யுயேண்டே தானுந்து நிறுவனம் , சம்சுங் இலக்ட்ரோனிக்ஸ் போன்ற நிறுவனங்கள் இந்நகரில் செயல்படுகின்றன.
இந்நகரம் போக்குவரத்து மற்றும் மின்னணுவியல் தொழிற்சாலைகளை அதிகம் கொண்டது. கிழக்கு சீனாவின் துறைமுகம் இந்நகரின் அருகில் அமைந்துள்ளது.

கல்வி நிறுவனங்கள்
-----------------

* அசன் தகவல் தொழில்நுட்பப் கல்லூரி
* சியோனம் பல்கலைக்கழகம்
* சூன்சுங்ஹியாங் பல்கலைக்கழகம்
* சன் மூன் பல்கலைக்கழகம்
* ஹோஸியோ பல்கலைகழகம்

முக்கிய ஆட்கள்
--------------

தென் கொரியாவின் முன்னாள் தலைவர் 'யுன் போ சியோன்' இந்நகரைச் சார்ந்தவர்.

மேற்கோள்கள்
-----------

1. ↑  "지중해마을". *아산시 문화관광* (கொரியன்). 22 April 2021 அன்று மூலதளத்திலிருந்து பரணிடப்பட்டது எடுக்கப்பட்டது. 2021-04-22 அன்று பார்க்கப்பட்டது.
2. ↑  "溫陽華僑小學校." International School Information, Government of South Korea. Retrieved on 30 March 2016. "58 Samdong-ro 28beon-gil, Asan-si, Chungcheongnam-do, 336–802, Korea"
3. ↑  lee, jinhak (30 March 2016). "wooribank basketball team move homeground to Asan". .
**டியூரான்டு கோப்பை** (*Durand Cup*)1888-இல் அப்போதைய வெளியுறவு செயலராவிருந்த (சிம்லாவில்) *மார்டிமர் டியூரான்டு* (Mortimer Durand) என்பவரால் தொடங்கப்பட்டது. ஆரம்பகாலகட்டத்தில் இப்போட்டிகள், தற்போதைய இமாச்சல பிரதேசத்திலுள்ள தக்சை எனுமிடத்தில் விளையாடப்பட்டன. 1940-இல் நியூ டெல்லிக்கு இப்போட்டிகள் மாற்றப்பட்டன, அதிலிருந்து நியூ டெல்லியிலேயே (டாக்டர். பி.ஆர். அம்பேத்கர் மைதானம்) போட்டிகள் நடைபெற்றுவருகின்றன. ஆரம்பத்தில் இப்போட்டிகள் இந்தியாவிலிருந்த பிரிட்டிசு படையினரின் பொழுதுபோக்குக்காக நடத்தப்பட்டன.

இப்போட்டி சிம்லாவில் முதல்முறை நடைபெற்றபோது *ராயல் ஸ்காட்சு ஃபுசுலியர்சு* வெற்றிபெற்றனர், அவர்கள் இறுதிப்போட்டியில் *ஹைலேண்டு லைட் இன்ஃபேன்ட்ரி* அணியை 2-1 என்ற இலக்கு கணக்கில் தோற்கடித்தனர்.

1947-இல் இந்தியா விடுதலை பெற்றபிறகு இந்திய இராணுவம் இப்போட்டியை நடத்தி வருகிறது. அதிகபட்சமாக *மோகுன் பகங்* மற்றும் *ஈஸ்ட் பெங்கால்* அணிகள் 18 முறை வென்றுள்ளன. வழமையாக இப்போட்டியில் மேற்குவங்க அணிகளே ஆதிக்கம் செலுத்தி வருகின்றன. தற்போதைய வாகையர் கோவாவைச் சேர்ந்த *சர்ச்சில் பிரதர்சு* அணியாகும்.

இப்போட்டியில் வெற்றிபெறும் அணிக்கு மூன்று கோப்பைகள் வழங்கப்படுகின்றன. 

* ஜனாதிபதி கோப்பை (இந்தியாவின் முதல் ஜனாதிபதியான ராஜேந்திர பிரசாத்தால் முதலில் வழங்கப்பட்டது)
* டியூரான்டு கோப்பை (இதுவே முதன்மையான போட்டிப் பரிசாகும், இது ஒரு சுழற்கோப்பை)
* சிம்லா கோப்பை (சிம்லா மக்களால் 1904-இல் முதன்முதலாக வழங்கப்பட்டது, 1965-லிருந்து சுழற்கோப்பையாக உள்ளது)

நடைமுறையில் இங்கிலாந்தில் நடைபெறும் எஃப் ஏ கோப்பையை ஒத்த போட்டியாகவிருந்தாலும் இதன் வாகையர் ஆசிய கால்பந்துக் கூட்டமைப்புப் போட்டிகளுக்குத் தகுதிபெறுவதில்லை; அதற்குத் தகுதிபெற ஐ-கூட்டிணைவு மற்றும் கூட்டமைப்புக் கோப்பை (இந்திய கூட்டிணைவுக் கோப்பை) ஆகியவையே ஒரே வழியாக உள்ளன.

டியூரான்டு கோப்பையின் மரபை நூற்றாண்டுகள் கடந்தும் காப்பாற்றி வருவதில் இந்திய இராணுவத்தின் பங்கு போற்றத்தக்கது.
**அவகாதரோவின் விதி** அல்லது **அவகாட்ரோ விதி** (*Avogadro's law*) இத்தாலியைச் சேர்ந்த வேதியியல் அறிஞர் அமேடியோ அவகாதரோ முன்மொழிந்த ஒரு வளிம விதியாகும். ஒரே வடிவுடைய கலனில் அடைத்துவைக்கப்பட்ட ஒரே கொள்ளளவுள்ள (சம பருமனுள்ள) வெவ்வேறு வாயுக்கள் ஒரே வெப்பநிலையில், ஒரே அழுத்தத்தில் இருக்கும் போது அதன் அணு மூலக்கூறுகள் ஒத்த எண்ணிக்கையில் (சமஅளவு எண்ணிக்கையில்) இருக்கும் என்று கூறினார் அவகாதரோ. இவரது இந்தக் கண்டுபிடிப்பு அவரது பெயரிலேயே அவகாதரோவின் விதி என்று அறியப்படுகிறது.

அவகாதரோவின் விதி பின்வரும் சமன்பாட்டினால் தரப்படும்:

{\displaystyle {\frac {V}{n}}=k}
இங்கு:

*V* - வளிமத்தின் கனவளவு
*n* - வளிமத்தில் உள்ள பொருளின் அளவு
*k* - விகித மாறிலி
அனைத்து வளிமங்களுக்கும் கருத்தியல் வளிம மாறிலி ஒரே அளவாக இருக்கும் என்பது அவகாதரோவின் விதியின் முக்கிய அம்சமாகும். அதாவது,

{\displaystyle {\frac {p\_{1}\cdot V\_{1}}{T\_{1}\cdot n\_{1}}}={\frac {p\_{2}\cdot V\_{2}}{T\_{2}\cdot n\_{2}}}=constant}
இங்கு:

*p* - வளிமத்தின் அமுக்கம்
*T* - வளிமத்தின் வெப்பநிலை (கெல்வினில்)

கருத்தியல் வளிம விதி
--------------------

முதன்மைக் கட்டுரை: கருத்தியல் வளிம விதி
மேலே தரப்பட்ட சமன்பாட்டில், *R* என்பதை விகித மாறிலியாகக் கொண்டால், பின்வரும் சமன்பாட்டைப் பெறலாம்:

{\displaystyle pV=nRT}
இச்சமன்பாடு கருத்தியல் வளிம விதி என அழைக்கப்படுகிறது.

பயன்கள்
-------

1. வாயுக்களின் அணுக்கட்டு எண்ணைக் கணக்கிட உதவுகிறது.
2. வாயுச்சேர்மங்களின் மூலக்கூறு வாய்பாட்டைக் கணக்கிட உதவுகிறது.
3. மூலக்கூறு நிறைக்கும், ஆவி அடர்த்திக்கும் உள்ள தொடர்பை உருவாக்குகிறது.
4. கேலூசக்கின் விதியை தெளிவாக விளக்குகிறது.
5. திட்ட வெப்ப அழுத்த நிலையில் வாயுவின் மோலார் பருமனைக் கணக்கிட உதவுகிறது.

மேற்கோள்கள்
-----------

1. ↑  அமேடியோ அவகாதரோ (1810). "Essai d'une maniere de determiner les masses relatives des molecules elementaires des corps, et les proportions selon lesquelles elles entrent dans ces combinaisons". *Journal de Physique* **73**: 58–76. .  English translation
2. ↑  "US Version". 3-02-2016 அன்று பார்க்கப்பட்டது. Check date values in: `|accessdate=` (உதவி)
3. ↑  "Science Laws". 3-02-2016 அன்று பார்க்கப்பட்டது. Check date values in: `|accessdate=` (உதவி)
4. ↑  "Definition". 2016-10-05 அன்று மூலம் பரணிடப்பட்டது. 3-02-2016 அன்று பார்க்கப்பட்டது. Check date values in: `|accessdate=` (உதவி)

வெளி இணைப்புகள்
---------------

* Avogadro's law பரணிடப்பட்டது 2004-11-03 at the வந்தவழி இயந்திரம் at the University of Fribourg
* Avogadro's law at the Royal Society of Chemistry

மேலும் படிக்க
-------------

* தமிழ்நாடு படநூல் கழகம் 10 வகுப்பு அறிவியல்
* Physical Chemistry by Puti and Sharma
**மின்னூல்** என்பது நூல் ஒன்றினுடைய மின்னணுவியல் அல்லது எண்முறை பதிப்பாகும். 

மின்னூலானது பொதுவாக பதிப்பாளர்களால், மின்னணுவியல், எண்முறை ஊடகங்கள் மூலம் தமது புத்தகங்களை விநியோகிப்பதற்காக உருவாக்கப்படுகிறது.

இவை வெற்று உரை வடிவமாகவோ, நூல் சம்பந்தப்பட்ட சிறப்பு தகவல்களை தம்மகத்தே கொண்டவையாகவோ இருக்கும்.

வடிவங்கள்
---------

மின்னூல் சமுதாயமானது ஏகப்பட்ட மின்னூல் வடிவத் தெரிவுகளை கொண்டிருக்கிறது.
எந்தவடிவம் சிறந்தது, வடிவங்களிலுள்ள குறைபாடுகள் எவை, நிறைகள் எவை என்பதுபற்றியெல்லாம் ஏகப்பட்ட விவாதங்கள் நிகழ்ந்தவண்ணமுள்ளது.

எவ்வாறாயினும், கடைக்கோடிப்பயனாளரைப் பொறுத்தவரையில் புத்தகத்தை படிக்கவேண்டும் என்பதே முதன்மையான தேவையாகும். அந்த வகையில் பார்த்தால் ஒவ்வொரு மின்னூல் வடிவங்களும் தமக்கேயுரிய சிறப்பியல்புகளையும் போதாமைகளையும் கொண்டிருக்கின்றன.

### பிம்பக் கோப்புகள்

பிம்ப (பட) கோப்புத்தொடர்கள் மூலம் மின்னூல் ஒன்று உருவாக்கப்படலாம். எத்தகைய பிம்பக்கோப்பு வடிவமும் இதற்கென பயன்படுத்தப்படலாம். இவ்வாறாக உருவாக்கப்படும் மின்னூல்கள் ஏனைய வடிவங்களை விட அதிக மின்கனத்தை கொண்டிருக்கும். அத்தோடு பயனர் அதன் உரைப்பகுதியினை தெரிவுசெய்ய, நகலெடுத்து வேறிடத்தில் உரையாக பயன்படுத்த முடியாது. உரத்துப்படிக்கும் செயலிகள் இதனை படிக்க முடியாது.

இத்தகைய மின்னூல் வடிவங்கள் சித்திரக் கதை நூல்களுக்கே மிக பொருத்தமானதாகும்.

### செழிய உரை வடிவம் (rich text format)

இது, நிறம், தடிப்பு, எழுத்துரு போன்ற உரை வடிவமைப்பு தகவல்களை தன்னகத்தே கொண்ட கோப்பமைப்பாகும்.

### மீயுரை குறியீட்டு மொழி (Hyper Text Markup Language)

இது பொதுவில் HTML என அழைக்கப்படுகிறது.

உரையின் செழிய வடிவமைப்புக்கள், பிம்பங்கள் , தொடுப்புக்கள் போன்ற பல தகவல்களை இவ்வடிவத்தில் உள்ளடக்கலாம். இவ்வடிவமைப்பிலுள்ள மின்னூல் ஒன்றினை படிக்க சாதாரண வலை உலாவி ஒன்றே போதுமானது. சிறப்பான செயலிகள் எதுவும் தேவைப்படாது.

அச்சில் வெளிவரும் நூல்களுடனான ஒப்பீடு
-------------------------------------

#### நற்பயன்கள்

* உரை தேடலுக்குள்ளாக்கப்படமுடியும். பிம்ப வடிவத்திலிருந்தால் முடியாது..
* சின்னஞ்சிறிய இடத்தையே பிடித்துக்கொள்ளும்.
	+ பல்லாயிரக்கணக்கான மின்னுற்களை ஒரு சாதனத்தில் கொண்டு சென்றுவிடலாம்

இவற்றையும் பார்க்கவும்
----------------------

* தமிழ் இணைய நூலகங்கள்
* மின்னூலகம்
* உலக மின்னூலகம்
* மின்னூல் வர்த்தகம்

வெளி இணைப்புக்கள்
-----------------

### தமிழ் மின்னூற் திட்டங்கள்

* மதுரைத் திட்டம்
* நூலகம் திட்டம்
* சென்னை நூலாக்ம்

### ஆங்கில மின்னூற் திட்டங்கள்

* குட்டன்பேர் திட்டம்
* பரணிடப்பட்டது 2005-10-13 at the வந்தவழி இயந்திரம்
* பரணிடப்பட்டது 2016-11-13 at the வந்தவழி இயந்திரம்
* 
* 
*
**அவந்திதேசம்**  விதர்ப்பதேசத்திற்கு நேர்மேற்கில் சர்மண்வதீ நதி உருவிகும் இடத்தில், விந்தியமலையின்வடபாகமாக விந்தியமலை வரையிலும், பரவி இருந்த தேசம்.

இருப்பிடம்
----------

இந்த தேசம் பூமி விந்திய மலையின் அடிவாரத்தில் உயர்ந்தும் கொஞ்சம் கொஞ்சமாக வடக்கில் தாழ்ந்தும் பெரிய பெரிய மலைகள் நிறைந்தும் காணப்படுகிறது.

மலை, காடு, விலங்குகள்
---------------------

இந்த தேசத்திற்கு வடக்கிலுள்ள விந்தியமலைக்கு வடக்கிலுள்ள திரிபரஸ்தலத்திற்கு நான்கு புறத்திலும், அதற்கு தெற்கிலும், தொடர்குன்றுகள் நிறைந்தும் உள்ளது. கந்தவான் என்னும் மலைக்குன்றில் அகில், சந்தனமரங்களும், காட்டுவாழைமரங்களும், சிறிய காடுகளும், அவைகளில் மான், கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.

நதிகள்
------

இந்த தேசம் நதிகள் தெற்கிலிருந்து வடக்குமுகமாய் ஓடும் சர்மண்வதீ நதியுடன், கந்தவதி மலை என்னும், மலையின் அடிவாரம் வரை ஓடும் ஆறு கலிந்து நதி ஆகும். இதனை மகாகவி காளிதாசன் தனது காப்பியத்தில் பாடியுள்ளார்.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும் அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 148 -
**மின்னும் உலோகம்** *(Gilding metal)* என்பது தாமிரத்தின் ஒரு உலோகக் கலவையாகும். 95% தாமிரமும் 5% துத்தநாகமும் சேர்ந்து இக்கலப்புலோகம் உருவாகிறது. 8 பகுதிகள் தாமிரமும் 1 பகுதி துத்தநாகமும் சேர்ந்து உருவாகும் கலப்புலோகமே மின்னும் உலோகம் என்று பிரித்தானிய இராணுவ சீருடை ஒழுங்குமுறை விதிகள் வரையறை செய்கிறது. 

தோட்டா, ஓட்டுநர் பட்டைகள், பீரங்கி குண்டு , பதக்கங்கள் மற்றும் அணிகலன்கள் முதலானவற்றில் மேற்பூச்சாக மின்னும் உலோகம் பயன்படுகிறது. சுத்தியலால் மெல்லிய தகடுகளாக மாற்றி உலோகக் கைவினைப் பொருட்கள் செய்வதில் பரவலாக மின்னும் உலோகம் பயன்படுத்தப்படுகிறது. குறிப்பாக வெள்ளிக் கொல்லர்களுக்கு குறைந்த விலையிலான பயிற்சிப் பொருளாக இக்கலப்புலோகம் பயனாகிறது. 

427 முதல் 788 பாகை செல்சியசு வெப்பநிலைக்கு சூடுபடுத்துவதால் மின்னும் உலோகத்தைப் பதப்படுத்த முடியும். பின்னர் மெல்ல குளிர்வித்து விரிசலடைவதை தவிர்க்கலாம்.

மேற்கோள்கள்
-----------

1. ↑  Oppi Untracht (1968). *Metal Techniques for Craftsmen*. பக். 18. பன்னாட்டுத் தரப்புத்தக எண்:0-7091-0723-4.
2. ↑  War Office (1904) *Dress Regulations for the Officers of the Army (Including the Militia)*. London: HMSO. p. 4
3. ↑  "105mm Advanced Cannon Artillery Ammunition Program (ACA2P)". 7 Mar 2007 அன்று மூலம் பரணிடப்பட்டது. `|section=` ignored (உதவி)